ብአዴን ድህነትን ታሪክ ለማድረግ  ጥረቱን  አጠናክሮ ይቀጥላል፤ ም/ጠቅላይ ሚኒትር ደመቀ መኮንን
 የብሄረ አማራ ዴምክራሲያዊ ንቅናቄ  ከሌሎች አጋር የፖለቲካ ድርጅቶችና ከኢትዮጵያ ህዝብ ጋር በመተባበር ድህነትን ታሪካ ለማድረግ እያደረገ ያለውን ጥረት አጠናክሮ እንደሚቀጥል  የንቅናቄው  ሊቀመንበር ም/ጠቅላይ ሚኒስትር ደመቀ መኮንን አስታወቁ፡፡ከአዲስ አበባ ዩኒቨርስቲ፣ ከሲቪል ሰርቪስ ዩኒቨርስቲ፣ ከኮቴበ ዩኒቬርሰቲ ኮሌጅና ከአዲስ አበባ ሳይንስና ቴክኖሎጂ ዩኒቬርስቲ የመጡ ተሳታፊዎች በታደሙበት ከብአዴን 35ኛ የምስረታ በዓል ጋር በተያያዘ በተዘጋጀ አውደ ጥናት ባደረጉት ንግግር እንደገለጹት ብአዴን የአገሪቱን ልማት በዘላቂነት ለማስቀጠልና መልካም አስተዳደር ለማስፈን በቁርጠኝነት ይሰራል፡፡በአሁኑ ሰዓት በአገራችን ያለው የልማት፣ የሰላምና የዴሞክራሲ ለውጥ የኢህአዴግ የመስዋእትነት ውጤት መሆኑን የጠቆሙት ምክትል ጠቅላይ ሚኒስትር ደመቀ በዚህ መስዋእትነት ብአዴን የራሱን ድርሻ ተወጥቷል ብለዋል፡፡የንብአዴንን የትግል ጉዞና ታሪክ የሚያሳይ መጽሐፍ ለህትመት እንደሚበቃም በአውደ ጥናቱ ተገልጿል፡፡የኢአዴግ/ብአዴን ስራ አስፈጻሚ ኮሚቴ አባልና በፖሊሲ ጉዳዮች  የጠቅላይ ሚኒስተሩ አማካሪ አቶ በረከት ስሞን የብአዴን የትግል ጉዞን የሚያሳይ ጥናታዊ ጽሁፍ ያቀረቡ ሲሆን የ1950ዎቹ ትውልድ ለዚች አገር የከፈለው መስዋእትነት ወደር የለውም ብለዋል፡፡